cyanic-selkie/wikianc huggingface dataset:
ปราสาทตาพรหม
ปราสาทหินแห่งนี้มีจุดเด่นที่สำคัญจาก บรรยากาศของสภาพป่าดิบชื้นปิดทึบ ที่ผนวกเข้าไปเป็นส่วนหนึ่งของปราสาท จากรากต้นสมพงยักษ์ (ต้นสะปง) และมอส ทำให้เป็นหนึ่งในปราสาทหินที่มีชื่อเสียงที่สุดแห่งหนึ่งในเมืองพระนคร การดูแลรักษาสภาพปราสาทแห่งนี้ จึงมีแนวคิดเก็บรักษาต้นไม้ใหญ่เดิมไว้ให้มากที่สุดเพื่อรักษาบรรยากาศของสภาพป่าที่กลืนกินปราสาท ปราสาทแห่งนี้ยังมีชื่อเสียงจากภาพยนตร์ เรื่อง ลาร่า ครอฟท์ ทูมเรเดอร์ ในปี ค.ศ. 2001 ที่ใช้เป็นฉากถ่ายทำ
อีวานที่ 3 แห่งรัสเซีย เจ้าชายแห่งมอสโก
อีวานที่ 3 วาซีลเยวิช (Иван III Васильевич 27 มกราคม ค.ศ. 1440 - 27 ตุลาคม ค.ศ. 1505) หรือ เจ้าชายอีวานที่ 3 มหาราช เป็นพระราชโอรสในเจ้าชายวาซีลีที่ 3 แห่งรัสเซีย และพระนางมาเรียแห่งโบรอฟ ทรงครองราชย์เป็นเวลา 43 ปี ตั้งแต่ปี ค.ศ. 1462–1505 นับเป็นพระมหากษัตริย์รัสเซียพระองค์หนึ่งที่ครองราชย์ยาวนานที่สุด
อ้างอิง
14401505
กล้ามเนื้อเอกซ์เทนเซอร์ คาร์ไพ อัลนาริส
กล้ามเนื้อเอกซ์เทนเซอร์ คาร์ไพ อัลนาริส (Extensor carpi ulnaris; ECU) เป็นกล้ามเนื้อที่อยู่ในปลายแขนของมนุษย์ ทำหน้าที่เหยียด (extend) และหุบ (adduct) ข้อมือ อยู่บริเวณพื้นที่ด้านหลังของปลายแขน (posterior side of the forearm)
จุดเกาะต้นและจุดเกาะปลาย
จุดเกาะต้นของกล้ามเนื้อนี้อยู่ที่ปุ่มแลทเทอรัล อีพิคอนไดล์ของกระดูกต้นแขน (Lateral epicondyle of the humerus) และขอบด้านหลังของกระดูกอัลนา (ulna) และทอดตัวข้ามปลายแขนมายังด้านใกล้กลาง (หรือด้านอัลนา) มาเกาะปลายที่ฐานของกระดูกฝ่ามือชิ้นที่ 5
เห็ดแครง
เห็ดแครง หรือ เห็ดตีนตุ๊กแก เป็นเห็ดที่ขึ้นได้ทั่วทุกภูมิภาคทั่วโลกและเจริญเติบโตได้ตลอดปี เป็นเห็ดขนาดเล็ก เส้นผ่านศูนย์กลาง 1-4  เซนติเมตร  รูปทรงคล้ายพัด ไม่มีก้านดอก
ในด้านคุณค่าทางโภชนาการ เห็ดแครงมีคาร์โบไฮเดรตและโปรตีนสูง นิยมนำมาแกงคั่วกับปลาย่าง หรือนำมาย่างโดยโขลกพริกขี้หนู ข่า ตะไคร้ ขมิ้น พริกไทย แล้วนำเห็ดแครงผสมลงไป พร้อมด้วยมะพร้าวขูดและไข่ไก่ แล้วห่อด้วยใบตองนำไปปิ้งกับเตาถ่าน เห็ดชนิดนี้ยังเป็นที่รู้จักมากในแถบภาคใต้ พบมากบนท่อนไม้ยางพาราที่ตัดทิ้งไว้ โดยนิยมนำมาทำแกงสมรมซึ่งเป็นแกงที่ขาดไม่ได้สำหรับงานบุญสารทเดือนสิบ ส่วนในประเทศญี่ปุ่นใช้ทำเป็นยาเนื่องจากมีสารที่มีคุณสมบัติในการต่อต้านเชื้อไวรัสและยับยั้งเซลล์มะเร็ง
กล้ามเนื้อเอกซ์เทนเซอร์ คาร์ไพ อัลนาริส
หน้าที่
กล้ามเนื้อนี้เป็นกล้ามเนื้อเหยียดมัดเล็กในกระดูกข้อมือ (carpus) ของสัตว์กินเนื้อ (carnivore) แต่จะเป็นกล้ามเนื้องอในสัตว์มีกีบเท้า (ungulate) ในกรณีนี้จะเรียกว่า ulnaris lateralis
เห็ดแครง
นอกจากนี้ยังมีงานวิจัยซึ่งใช้สารสกัดจากเห็ดแครงในกระบวนการขุดเจาะน้ำมันดิบ โดยสารสกัดจากเห็ดแครงที่เป็นสารไบโอพอลิเมอร์นี้จะถูกนำมาผสมกับน้ำ และสูบเข้าไปในบ่อน้ำมันดิบเพื่อชะล้างและพาน้ำมันดิบที่ยังคงเหลืออยู่ภายในบ่อน้ำมันให้ออกมาได้มากที่สุด
โรคซิฟิลิสแต่กำเนิด
โรคซิฟิลิสแต่กำเนิด (congenital syphilis) เป็นโรคซิฟิลิสที่เกิดในทารกในครรภ์และทารกแรกเกิด เกิดจากการที่หญิงตั้งครรภ์ติดเชื้อซิฟิลิส การที่หญิงตั้งครรภ์ติดเชื้อซิฟิลิสแล้วไม่ได้รับการรักษาจะเพิ่มความเสี่ยงต่อการเกิดภาวะแทรกซ้อนต่าง ๆ เช่น จมูกผิดปกติ ขาผิดปกติ แท้ง คลอดก่อนกำหนด ทารกตายคลอด และทารกป่วยตายได้ ทารกแรกเกิดที่มีโรคซิฟิลิสแต่กำเนิดบางรายมีอาการตั้งแต่แรกเกิด บางรายมีอาการในภายหลัง
เพ็ชรา เตชะกัมพุช
ศาสตราจารย์พิเศษ ทันตแพทย์หญิง ท่านผู้หญิงเพ็ชรา เตชะกัมพุช  (เกิด 16 สิงหาคม พ.ศ. 2476) เป็นทันตแพทย์ประจำพระองค์พระบาทสมเด็จพระมหาภูมิพลอดุลยเดชมหาราช บรมนาถบพิตร,ประธานกรรมการมูลนิธิทันตนวัตกรรม ในพระบรมราชูปถัมภ์,ผู้อำนวยการหน่วยทันตกรรมพระราชทาน ,อดีตคณบดีคณะทันตแพทยศาสตร์ จุฬาลงกรณ์มหาวิทยาลัย,ประธานกรรมการแผนกทันตแพทยศาสตร์ มูลนิธิอานันทมหิดล
ประวัติ
ศาสตราจารย์พิเศษ ทันตแพทย์หญิง ท่านผู้หญิงเพ็ชรา เตชะกัมพุช เป็นบุคคลดีเด่นของชาติ สาขาวิทยาศาสตร์และเทคโนโลยี ประจำปี 2542 ได้รับปริญญาทันตแพทยศาสตรบัณฑิต รางวัลเหรียญทอง มหาวิทยาลัย แพทยศาสตร์และปริญญามหาบัณฑิตสาขาวิชาทันตกรรมประดิษฐ์จากมหาวิทยาลัยอินเดียน่า ประเทศสหรัฐอเมริกา เป็นคณบดีคณะทันตแพทยศาสตร์ จุฬาลงกรณ์มหาวิทยาลัย 2 วาระ
การวิเคราะห์ทางเทคนิค
การวิเคราะห์ปัจจัยทางเทคนิค เป็นการวิเคราะห์หลักทรัพย์ หรือดัชนีราคาหลักทรัพย์ โดยอาศัยข้อมูลในอดีต เช่น รูปแบบการเปลี่ยนแปลงของราคา ปริมาณการซื้อขาย เพื่อนำมาประเมินแนวโน้มในอนาคต โดยไม่ต้องอาศัยข้อมูลทางการเงินของบริษัท เช่น งบดุล, งบกำไรขาดทุน และ งบกระแสเงินสด ส่วนใหญ่นิยมใช้แผนภูมิเป็นเครื่องมือในการวิเคราะห์ การวิเคราะห์ปัจจัยทางเทคนิคใช้ไม่ได้กับตลาดมีประสิทธิภาพ เนื่องจากราคาจะสะท้อนข้อมูลข่าวสารและเปลี่ยนแปลงอย่างรวดเร็วจนไม่สามารถคาดการณ์แนวโน้มได้
ประวัติ
การวิเคราะห์ปัจจัยทางเทคนิคเกิดจากการสังเกตตลาดเงินมาเป็นเวลากว่าร้อยปี คาดว่าการวิเคราะห์ทางเทคนิคที่เก่าแก่ที่สุดคือการใช้แผนภูมิแท่งเทียนโดยพ่อค้าชาวญี่ปุ่นในช่วงต้นคริสต์ศตวรรษที่ 18 ซึ่งยังเป็นที่นิยมอยู่จนกระทั่งปัจจุบัน
ต่อมา ชาร์ลส์ ดาว ผู้ร่วมก่อตั้งบริษัทดาวโจนส์ และ บรรณาธิการหนังสือพิมพ์วอลล์ สตรีท เจอร์นัล ได้พัฒนาทฤษฎีดาว ซึ่งได้รับความนิยมอย่างแพร่หลาย และถือเป็นจุดเปลี่ยนเข้าสู่ยุคการวิเคราะห์ทางเทคนิคสมัยใหม่ ทำให้เขาได้รับการการยกย่องว่าเป็นบิดาแห่งการวิเคราะห์ทางเทคนิค โดยทฤษฎีดาว จะพยายามวิเคราะห์กราฟราคาหุ้น ทองคำ ค่าเงิน ฯลฯ โดยพิจารณาลักษณะการสวิงของราคาว่ามีการทำจุดสูงสุดใหม่หรือจุดต่ำสุดใหม่หรือไม่ (New High, New Low) ซึ่งการที่จะทราบว่า เกิดจุดสูงสุดหรือต่ำสุดหรือยัง นักวิเคราะห์จะรอให้เกิดการกลับตัวที่ชัดเจนในสวิงนั้นๆ ของราคาก่อน จึงจะนับเป็นจุด New High หรือ Low
ปัจจุบันเครื่องมือในการวิเคราะห์และทฤษฏีใหม่ ๆ ได้ถูกคิดค้น และ พัฒนาอย่างรวดเร็ว โดยคอมพิวเตอร์ได้เข้ามามีบทบาทสำคัญเพื่อช่วยในการวิเคราะห์
<references group="[1]" />
แกเร็ท เบล
แกเร็ท แฟรงก์ เบล (Gareth Frank Bale; เกิด 16 กรกฎาคม ค.ศ. 1989) เป็นอดีตนักฟุตบอลชาวเวลส์
เขาเคยอยู่กับเรอัลมาดริดในลาลิกาและทอตแนมฮ็อตสเปอร์ในพรีเมียร์ลีก และยังเป็นนักฟุตบอลที่ได้รางวัลผู้เล่นแห่งปีจากสมาคมนักฟุตบอลอาชีพอังกฤษ ต่อมาได้ย้ายไปอยู่กับสโมสรฟุตบอลเรอัลมาดริด ด้วยราคา 85 ล้านปอนด์ เป็นสถิติโลกใหม่ของการซื้อขายนักฟุตบอล แต่ถูกทำลายลงโดยปอล ปอกบา ที่ย้ายจากสโมสรฟุตบอลยูเวนตุส สู่สโมสรฟุตบอลแมนเชสเตอร์ยูไนเต็ดด้วยค่าตัว 89 ล้านปอนด์ในฤดูกาล 2017–18 เบล เกิดที่คาร์ดิฟฟ์ เมืองหลวงของเวลส์ เป็นลูกชายแฟรงค์ เบล และเป็นหลานชายของ คริส เพคส์ อดีตผู้เล่นของคาร์ดิฟฟ์ซิตี อีกด้วย โดยสมัยที่เจ้าตัวอายุได้ 9 ขวบ เจ้าตัวก็ได้รับความสนใจจากแมวมองของเซาท์แธมป์ตัน จากนั้น เบล ก็เข้าเรียนที่โรงเรียนวิทเชิร์ช ไฮสคูล ในคาร์ดิฟฟ์ที่ซึ่งลงเล่นรักบี้, ฮ็อคกี้ และวิ่งระยะไกล ไปพร้อมกับการเล่นฟุตบอล โดยระหว่างที่เรียนที่วิทเชิร์ช เบลก็ได้ฝึกฝีเท้ากับสถาบันฟุตบอลของทีมเซาแทมป์ตันที่เมืองบาธ ไปด้วยพร้อม ๆ กัน กล่าวกันว่าเมื่อกลับจากโรงเรียนเบลไม่เคยอ้อนวอนพ่อให้เปิดดูการ์ตูนหรือโทรทัศน์ มีแต่อ้อนวอนให้ออกไปเล่นฟุตบอล เมื่ออายุได้ 16 ปี เบล ก็เป็นกำลังสำคัญที่ช่วยให้ทีมชุดอายุต่ำกว่า 18 ปีของโรงเรียนคว้าแชมป์ "คาร์ดิฟฟ์ แอนด์ เวล ซีเนียร์ คัพ" ไปครอง และเมื่อเรียนจบในช่วงซัมเมอร์ 2005 แผนกพลศึกษาของโรงเรียนก็ได้มอบรางวัลยอดเยี่ยมด้านกีฬาให้กับดาวรุ่งรายนี้ด้วย เบล พัฒนาฝีเท้าได้อย่างรวดเร็วและเริ่มมีชื่อเสียงในฐานะจอมยิงฟรีคิกของทีม ขณะที่เกมสุดท้ายของเบล กับเซาแทมป์ตัน เป็นเกมเพลย์ออฟแชมเปี้ยนชิพ รอบรองชนะเลิศ กับดาร์บี้ เมื่อวันที่ 12 เมษายน 2007 แต่เจ้าตัวกลับโชคร้ายได้รับบาดเจ็บในช่วงครึ่งหลังจนไม่สามารถฝืนเล่นต่อไปได้ โดยรวมทั้งหมดเบลเล่นให้กับเซาแทมป์ตันไป 45 นัด และทำไป 5 ประตู จากนั้น เบล ก็ได้ย้ายไปค้าแข้งกับ สเปอร์ เมื่อวันที่ 25 พฤษภาคม 2007 และเซ็นสัญญาเป็นเวลา 4 ปี โดยสเปอร์จ่ายค่าตัวไป 5 ล้านปอนด์ (ราว 300 ล้านบาทในเวลานั้น) พร้อมกับอ็อปชั่นที่ว่าจะต้องจ่ายเงินเพิ่มเติมหากว่า เบล สามารถช่วยให้สเปอร์ส ประสบความสำเร็จได้ ซึ่งคาดว่ารวม ๆ แล้วอาจจะสูงถึง 10 ล้านปอนด์ เบล ประเดิมสนามนัดแรกให้สเปอร์ส ในเกมอุ่นเครื่องกับเซนต์ แพตทริคส์ แอตแลติก เมื่อวันที่ 12 กรกฎาคม 2007 ก่อนที่จะถูกเปลี่ยนตัวในช่วงท้ายเกมเนื่องจากบาดเจ็บ
จากนั้น เบล ก็สามารถพังประตูแรกให้สเปอร์ในแมตช์อย่างเป็นทางการได้สำเร็จในเกมที่เสมอกับฟูแล่ม 3-3 เมื่อวันที่ 1 กันยายน 2007 ก่อนที่จะตามมาด้วยการทำสกอร์จากฟรีคิกในเกมดาร์บี้แมตช์แห่งลอนดอนเหนือกับอาร์เซนอล และตามด้วยการทำประตูในเกมลีก คัพ ที่พบกับมิดเดิลสโบรช์ ซึ่งทำให้เบล ซึ่งเป็นดาวรุ่งวัย 18 ปีในเวลานั้น กลายเป็นขวัญใจแฟนบอลสเปอร์ส อย่างรวดเร็ว หลังทำไป 3 ประตูจากการลงสนาม 4 นัดแรก ในช่วงต้นเดือนธันวาคม 2007 เบล ก็ประสบปัญหาอาการบาดเจ็บที่ข้อเท้าขวาอย่างรุนแรง จนต้องพักนานหลายเดือน อย่างไรก็ตามในเดือนสิงหาคม 2008 เจ้าตัวก็ได้เซ็นสัญญากับสเปอร์ส เพิ่มอีก 4 ปีแม้ส่วนตัวแล้วจะทำผลงานได้ดี แต่ไม่น่าเชื่อว่า เบล จะมีสถิติลงเล่นเกมพรีเมียร์ลีก 24 นัดให้สเปอร์ส โดยที่ทีมไม่ชนะเลย จนโดนตราหน้าว่าเป็น "ตัวซวย" ที่เมื่อลงสนามเมื่อไหร่ ทีมจะไม่ชนะ ซึ่งกว่าที่เบลจะได้สัมผัสชัยชนะในลีกเป็นนัดแรกก็ต้องรอจนถึงเกมที่พบกับเบิร์นลีย์ เมื่อวันที่ 26 กันยายน 2009 ซึ่งกินเวลามากกว่า 2 ปี หลังจากที่เซ็นสัญญาในถิ่นไวท์ ฮาร์ท เลน โดยเกมดังกล่าวเบลถูกเปลี่ยนลงมาเป็นตัวสำรองในนาทีที่ 85 ฤดูกาล 2010-11 เบล เริ่มต้นได้อย่างสวยหรูเมื่อเหมาคนเดียว 2 ประตูให้ทีมชนะสโตกซิตี 2-1 เมื่อวันที่ 21 สิงหาคม 2010 และถัดมาอีก 4 วัน เบลก็ทำแอสซิสต์ทั้ง 4 ลูกให้ สเปอร์ส ถล่ม ยัง บอยส์ เบิร์น จากสวิตเซอร์แลนด์ 4-0 ในศึกแชมเปียนส์ลีก รอบเพลย์ออฟ ที่ไวต์ฮาร์ตเลน ฤดูกาล 2012-13 เบล เปลี่ยนมาใส่เสื้อหมายเลข 7 ซึ่งเป็นเบอร์ของไรอัน กิกส์ ขวัญใจของเบลในทีมชาติเวลส์
อ้างอิง
1989
ราชอาณาจักรแนบาเทีย
ราชอาณาจักรแนบาเทีย (Nabataean Kingdom; مملكة الأنباط) เป็นอาณาจักรของชาวแนบาเทีย สถาปนาเมื่อ 168 ปีก่อนคริสต์ศักราชโดยพระเจ้าอะรีทัสที่ 1 (Aretas I) ราชอาณาจักรแห่งนี้ตั้งอยู่ระหว่างคาบสมุทรไซนายและคาบสมุทรอาหรับ ทางเหนือติดกับดินแดนยูเดีย (Judea) ทางตะวันตกเฉียงใต้ติดกับอาณาจักรอียิปต์ทอเลมี มีเมืองหลวงคือเมืองเปตรา (ปัจจุบันอยู่ในประเทศจอร์แดน) ซึ่งเป็นหนึ่งในเมืองศูนย์กลางทางการค้าที่สำคัญของภูมิภาค และอยู่ในเส้นทางเครื่องหอม (Incense Route) มีเมืองสำคัญเช่น บอสตรา (Bostra), มาดาอิน ซาเลห์ (Mada'in Saleh), นิตซานา (Nitzana)
ชาวแนบาเทียเป็นชนเร่ร่อนที่อาศัยอยู่ในทะเลทรายเนเกฟและคาบสมุทรไซนายสมัยที่จักรวรรดิอะคีเมนิดปกครองเมื่อศตวรรษที่ 4 ก่อนคริสตกาล ต่อมาร่วมมือกับอาณาจักรแฮสมาเนียน (Hasmonean) เพื่อต่อสู้กับจักรวรรดิซิลิวซิด (Seleucid Empire) แต่หลังจากนั้นพระเจ้าอเล็กซานเดอร์ แจนแนอัส (Alexander Jannaeus) แห่งแฮสมาเนียนได้โจมตีราชอาณาจักรแนบาเทียและบังคับให้ชาวแนบาเทียเปลี่ยนมานับถือศาสนายูดาห์ พระเจ้าโอบาดัสที่ 1 (Obodas I) จึงทำสงครามกับชาวแฮสมาเนียนและได้รับชัยชนะ ราชอาณาจักรแนบาเทียเจริญรุ่งเรืองถึงขีดสุดในรัชสมัยของพระเจ้าอะรีทัสที่ 3 (Aretas III; ครองราชย์ 87–62 ปีก่อนคริสต์กาล) แต่พระองค์ต้องทำสงครามกับชาวโรมัน ภายหลังทั้งสองฝ่ายได้เจรจาตกลงกันโดยพระเจ้าอะรีทัสที่ 3 ยอมส่งเครื่องราชบรรณาการให้แก่โรมัน
ราชอาณาจักรแนบาเทียในช่วงปลายตกอยู่ใต้อิทธิพลของจักรวรรดิโรมันที่ยึดดินแดนรอบ ๆ ทั้งหมด ในปี ค.ศ. 106 พระเจ้าแรบเบลที่ 2 โซเตอร์ (Rabbel II Soter) กษัตริย์องค์สุดท้ายแห่งแนบาเทียเสด็จสวรรคต จักรพรรดิทราจันจึงผนวกราชอาณาจักรแนบาเทียเข้ามาในจักรวรรดิโรมัน กลายเป็นจังหวัดอาระเบียเพเทรีย
อำเภอกู่แก้ว
กู่แก้ว เป็นอำเภอหนึ่งของจังหวัดอุดรธานี
ที่ตั้งและอาณาเขต
อำเภอกู่แก้วตั้งอยู่ทางทิศตะวันออกเฉียงใต้ของจังหวัด มีอาณาเขตติดต่อกับเขตการปกครองข้างเคียง ดังนี้
ที่มาของชื่ออำเภอ
ในครั้งแรกนั้นทางจังหวัดอุดรธานีจะใช้ชื่อว่า อำเภอเฉลิมพระเกียรติ เพื่อเป็นการเฉลิมพระเกียรติพระบาทสมเด็จพระเจ้าอยู่หัว เนื่องในวโรกาสพระราชพิธีฉลองสิริราชสมบัติครบ60ปี โดยได้ทำการประชาพิจารณ์ต่อคนในพื้นที่ ซึ่งคนในพื้นที่ได้เสนอให้ใช้ชื่ออำเภอกู่แก้ว เนื่องจากว่าเป็นชื่อเดียวกันกับปรางค์กู่แก้วซึ่งเป็นโบราณสถานสำคัญของอำเภอและของจังหวัดอุดรธานี โดยทางจังหวัดเห็นว่าเป็นสถานที่ยึดเหนี่ยวจิตใจของคนในพื้นที่จึงได้ใช้ชื่อตามที่ประชาชนเสนอมาคือ อำเภอกู่แก้ว จังหวัดอุดรธานีเป็นชื่ออย่างเป็นทางการของอำเภอกู่แก้ว
การปกครองส่วนภูมิภาค
อำเภอกู่แก้วแบ่งเขตการปกครองย่อยออกเป็น 4 ตำบล 37 หมู่บ้าน ได้แก่
การปกครองส่วนท้องถิ่น
ท้องที่อำเภอกู่แก้วประกอบด้วยองค์กรปกครองส่วนท้องถิ่น 4 แห่ง ได้แก่
โก๊ะตี๋ อารามบอย
เจริญพร อ่อนละม้าย เกิด 31 ธันวาคม พ.ศ. 2523 (ชื่อเล่น : โก๊ะ ชื่อในการแสดงว่า โก๊ะตี๋ อารามบอย หรือเดิมใช้ว่า โก๊ะตี๋ ผีน่ารัก) เป็นนักแสดงชาวจังหวัดอ่างทอง จุดเด่นคือรูปร่างอ้วนและเหมือนเด็ก แทนตัวเองว่า "หนู" มีผลงานการแสดงหลายด้าน ทั้งตลก ภาพยนตร์ และละคร
ประวัติ
โก๊ะตี๋ เป็นบุตรของนายบุญยัง (เสียชีวิตแล้ว) และนางดาวเรือง อ่อนละม้าย มีพี่ชายชื่อ สยาม อ่อนละม้าย ในวัยเด็ก เรียนชั้นประถมที่ โรงเรียนวัดท่าอิฐ จังหวัดอ่างทอง มีผลการเรียนดีมาก และเรียนถึงมัธยมศึกษาปีที่ 2 ที่โรงเรียนโพธิ์ทองจินดามณี จังหวัดอ่างทอง แต่ด้วยความเกเรตามเพื่อนจึงไม่ได้สอบ และหนีออกจากบ้านไปอยู่กับคณะลิเกอยู่พักนึง ก่อนจะไปช่วยพี่สาวขายผักที่พิจิตร และได้ร้องลิเกขายผักจนมีคนแนะนำให้ไปหาพระที่เป็นที่นับถือของนักร้องนักแสดงเพื่อให้ช่วยเหลือ
โก๊ะตี๋ เริ่มเข้าสู่วงการเมื่ออายุประมาณ 13-14 ปี โดยร่วมงานกับคณะตลก เอ็ดดี้ ผีน่ารัก ตอนนั้นใช้ชื่อในการแสดงว่า โก๊ะตี๋ ผีน่ารัก เพราะไว้ผมโก๊ะ และเปลี่ยนชื่อเป็น โก๊ะตี๋ อารามบอย ภายหลังจากมีชื่อเสียงจากภาพยนตร์เรื่อง โก๊ะตี๋ วีรบุรุษอารามบอย และแยกออกมาตั้งคณะตลกของตัวเอง
มีธุรกิจข้าวมันไก่ โก๊ะตี๋ เป็นของตัวเอง
กัมพรีน
กัมพรีน (Gamprin) เป็นเทศบาล (Gemeinde) หนึ่งใน 11 เทศบาลของประเทศลีชเทินชไตน์ ตั้งอยู่ทางตอนเหนือของประเทศและอยู่ในเขตเลือกตั้งตอนล่าง (Unterland [อุนเทอร์ลันท์]) ติดกับประเทศสวิตเซอร์แลนด์โดยมีแม่น้ำไรน์แบ่งเขต เทศบาลกัมพรีนมีหมู่บ้าน 1 แห่งคือ เบ็นแดร์น (Bendern) ซึ่งเป็นหมู่บ้านแห่งหนึ่งของลีชเทินชไตน์ที่เก่าแก่ที่สุด ในหมู่บ้านยังมีโบสถ์เก่าแก่ที่สร้างตั้งแต่ปี ค.ศ. 1481 เพื่ออุทิศพระแม่มารี เทศบาลกัมพรีนยังเป็นที่ตั้งของสถาบันลีชเทินชไตน์อีกด้วย
นริส ประทุมสุวรรณ
พลเรือเอก นริส ประทุมสุวรรณ อดีตตุลาการศาลทหารสูงสุด อดีตผู้บัญชาการทหารเรือ อดีตสมาชิกสภานิติบัญญัติแห่งชาติ กรรมการในคณะกรรมการเตรียมการด้านการรักษาความมั่นคงปลอดภัยไซเบอร์แห่งชาติ คณะกรรมการยุทธศาสตร์ชาติ กรรมการบริหาร มูลนิธิราชประชานุเคราะห์ ในพระบรมราชูปถัมภ์ กรรมการในคณะกรรมการมูลนิธิโรงพยาบาลสมเด็จพระยุพราช อดีตผู้บัญชาการศูนย์บัญชาการแก้ไขปัญหาการทำประมงผิดกฎหมาย อดีตผู้ช่วยผู้บัญชาการทหารเรือ และสมาชิกคณะรักษาความสงบแห่งชาติ
ประวัติ
ด้านชีวิตครอบครัวสมรสกับนาง เกสรา ประทุมสุวรรณ (นามสกุลเดิม;ฟักสังข์) มีบุตรสาว 2 คนคือ นางสาวธัชพรรณ ประทุมสุวรรณ และ นางสาวปณิดา ประทุมสุวรรณ
สมาชิกสภานิติบัญญัติแห่งชาติ
วันที่ 11 ตุลาคม พ.ศ. 2559 พระบาทสมเด็จพระมหาภูมิพลอดุลยเดชมหาราช บรมนาถบพิตร มีพระบรมราชโองการโปรดเกล้า ฯ แต่งตั้งพลเรือเอกนริสเป็นสมาชิกสภานิติบัญญัติแห่งชาติ
ผู้บัญชาการทหารเรือ
ในวันที่ 1 กันยายน พ.ศ. 2560 พระบาทสมเด็จพระวชิรเกล้าเจ้าอยู่หัว ได้มีพระราชโองการโปรดเกล้า ฯ แต่งตั้งพลเรือเอกนริสขึ้นเป็นผู้บัญชาการทหารเรือสืบต่อจากพลเรือเอก ณะ อารีนิจ ที่เกษียณอายุราชการในวันที่ 30 กันยายน พ.ศ. 2560
อ้างอิง
1958
คมเพชฌฆาต ล่าพลิกเมือง
คมเพชฌฆาต ล่าพลิกเมือง (盲探; Blind Detective) เป็นภาพยนตร์โรแมนติกคอเมดีและระทึกขวัญอาชญากรรมสัญชาติฮ่องกง-จีน ค.ศ. 2013 กำกับการแสดงโดยตู้ ฉีฟง นำแสดงโดยหลิว เต๋อหัว และเจิ้ง ซิ่วเหวิน
ซามี เคดีรา
ซามี เคดีรา (Sami Khedira) หรือ ซามี เคาะฎีเราะฮ์ (سامي خضيرة; เกิดเมื่อวันที่ 4 เมษายน ค.ศ. 1987) เป็นอดีตนักฟุตบอลอาชีพชาวเยอรมันเชื้อสายตูนิเซีย เคยเล่นในตำแหน่งกองกลาง ให้แก่ฟุตบอลทีมชาติเยอรมนีรวมทั้งทีมฟุตบอลที่โด่งดังอย่างสโมสรฟุตบอลเรอัลมาดริดและสโมสรฟุตบอลยูเวนตุส
คมเพชฌฆาต ล่าพลิกเมือง
ภาพยนตร์เรื่องนี้ได้รับการจัดแสดงในเทศกาลภาพยนตร์นานาชาติเซี่ยงไฮ้
ซามี เคดีรา
ชีวิตส่วนตัว
เคดีราเกิดที่ชตุทการ์ท รัฐบาเดิน-เวือร์ทเทมแบร์ก มีบิดาเป็นชาวตูนิเซียและมารดาเป็นชาวเยอรมัน รานี น้องชายของเขา เล่นฟุตบอลให้กับอูนีโอนแบร์ลีน และติดทีมชาติเยอรมนี อายุไม่เกิน 19 ปี
แหล่งข้อมูลอื่น
1987
คมเพชฌฆาต ล่าพลิกเมือง
เนื้อเรื่องย่อ
ชีวิตของอดีตนักสืบชื่อ จวง สื้อตัน (หลิว เต๋อหัว) ต้องมีอันเปลี่ยนไปเมื่อมาเป็นคนตาบอด เขาได้ออกมาโดยทำหน้าที่แก้ปัญหาที่ยากเย็นให้แก่ตำรวจ ในระหว่างการก่อเหตุปล้นธนาคาร เขาได้พบกับสารวัตรสาวผู้ทรงสเน่ห์ชื่อเหอ เจียถง (เจิ้ง ซิ่วเหวิน) เมื่อสารวัตรเหอสังเกตเห็นความสามารถพิเศษในการได้ยินและการดมกลิ่นของจวง เธอก็ได้ขอร้องให้เขาให้มาช่วยในคดีส่วนตัว และเขาได้ตัดสินใจที่จะร่วมสืบในเวลาต่อมา
การสร้าง
การถ่ายทำของ คมเพชฌฆาต ล่าพลิกเมือง เริ่มต้นขึ้นในช่วงครึ่งหลังของปี ค.ศ. 2011 ที่เขตบริหารพิเศษฮ่องกง ในเดือนมิถุนายน ค.ศ. 2012 การถ่ายทำได้หยุดลงเมื่อเจิ้ง ซิ่วเหวิน ได้รับการวินิจฉัยว่าป่วยเป็นโรคมีเนียร์ ก่อนที่จะกลับมาถ่ายทำอีกครั้งในเดือนสิงหาคม ค.ศ. 2012 ภาพยนตร์ชุดนี้ได้มีการจัดพิธีบูชาขึ้น ณ วันที่ 3 กันยายน ค.ศ. 2012 เพลงในภาพยนตร์ชุดนี้ได้รับการจัดให้โดยผู้แต่งเพลงโทรทัศน์ชาวแคนาดาชื่อฮัล ฟอกซ์ตัน เบ็กเกตต์
การเปิดตัว
ภาพยนตร์เรื่องนี้ได้รับเลือกให้เป็นส่วนหนึ่งในการจัดฉายรอบมิดไนท์ในเทศกาลภาพยนตร์เมืองคานส์ 2013 ในขณะที่ได้รับการเปิดตัวในโรงภาพยนตร์ ณ วันที่ 4 กรกฎาคม ค.ศ. 2013 ที่เขตบริหารพิเศษฮ่องกง และวันที่ 11 กรกฎาคม ที่ประเทศจีน
การตอบรับ
นิตยสารฟิล์มบิสิเนสเอเชียวิจารณ์ภาพยนตร์เรื่องนี้ในเชิงลบโดยให้คะแนนสองเต็มสิบ โดยกล่าวว่าเนื้อเรื่องไม่ค่อยดีและอธิบายว่า "เป็นตัวอย่างที่หาได้ยากสำหรับภาพยนตร์ของตู้ ฉีฟง ที่ดูเหมือนกับว่าเขาไม่ได้ทำงาน และแม้กระทั่งฝีมือก็เหมือนอยู่ระดับต่ำกว่ามาตรฐานของผู้กำกับในระดับทั่วไป" ทางเดอะฮอลลีวูดรีพอร์ตเตอร์ ก็ยังวิจารณ์ภาพยนตร์เรื่องนี้ในเชิงลบว่า "มีการทารุณที่ยืดเยื้อ มีมุขคนตาบอดใช้ไม้ตีช่วยอยู่บ่อยครั้งเกิน และแสดงออกมาในแบบผิดลักษณะ รวมทั้งสร้างความขัดข้องใจต่อแนวของภาพยนตร์ที่แปลกหูแปลกตา" นิตยสารสกรีนเดลี ยังวิจารณ์ต่อภาพยนตร์เรื่องนี้ในเชิงลบเช่นกัน โดยกล่าวว่า "คมเพชฌฆาต ล่าพลิกเมือง เป็นการนำเสนอขายเพียงเล็ก ๆ น้อย ๆ จากผู้กำกับ The Mission ซึ่งเป็นเจ้าของผลงานการถ่ายทำในแผ่นดินใหญ่ที่น่าประทับใจอย่าง Drug War"
กีฬาเรือแคนูในซีเกมส์ 2013
เรือแคนูในซีเกมส์ 2013 จัดแข่งขันขึ้นที่เขื่อนนกาไลค์ กรุงเนปยีดอ ประเทศพม่า ระหว่างวันที่ 9–13 ธันวาคม 2556
คณะรักษาความสงบแห่งชาติ
คณะรักษาความสงบแห่งชาติ หรือ คสช. (National Council for Peace and Order; ชื่อย่อ: NCPO) เป็นคณะผู้ยึดอำนาจการปกครอง โดยรัฐประหารยึดอำนาจการปกครอง ซึ่งประกอบด้วยกองทัพไทยและสำนักงานตำรวจแห่งชาติ เมื่อวันที่ 22 พฤษภาคม พ.ศ. 2557 ตั้งแต่เวลา 16:30 น. หลังเมื่อวันที่ 20 พฤษภาคม ประกาศกฎอัยการศึกทั่วราชอาณาจักร พร้อมทั้งจัดตั้งกองอำนวยการรักษาความสงบเรียบร้อย (กอ.รส.) ได้เพียง 2วัน และมีพลเอก ประยุทธ์ จันทร์โอชา เป็นหัวหน้าคณะ อย่างไรก็ตาม โครงสร้างของคณะรักษาความสงบแห่งชาติมีการเปลี่ยนแปลงอย่างต่อเนื่องตั้งแต่วันที่ 22 พฤษภาคม พ.ศ. 2557 จนถึง 16 กรกฎาคม พ.ศ. 2562
คณะรัฐประหารคณะนี้ครองอำนาจเป็นระยะเวลายาวนานมากกว่า 5 ปี 55 วัน นับเป็นอันดับ 3 รองจากคณะรัฐประหารของจอมพลถนอม กิตติขจร และจอมพลสฤษดิ์ ธนะรัชต์
ปัจจุบัน คำสั่งคณะรักษาความสงบแห่งชาติที่ไม่ถูกยกเลิกมี 187 ฉบับ     ประกาศคณะรักษาความสงบแห่งชาติที่ไม่ถูกยกเลิก 102 ฉบับ และคำสั่งหัวหน้าคณะรักษาความสงบแห่งชาติที่ไม่ถูกยกเลิก 205 ฉบับ
แรงจูงใจและวัตถุประสงค์ทางการเมือง
ภายหลังการรัฐประหารในประเทศไทย พ.ศ. 2549 ประเทศไทยตกอยู่ในวิกฤตการณ์ทางการเมืองที่มีผู้เสียชีวิตและบาดเจ็บจำนวนมากในช่วงปี พ.ศ. 2551 ภายหลังการเสียชีวิตของอังคณา ระดับปัญญาวุฒิได้เกิดเหตุการณ์ปฏิวัติหน้าจอและข่าวการรัฐประหารอีกครั้ง ต่อมาในปี พ.ศ. 2553 อาคารสถานที่ถูกทำลายหลายแห่งรวมทั้งมีการเปิดเผยว่าผู้ต้องหากำลังจะทำลายสถานที่สำคัญเช่นวัดพระแก้ว อย่างไรก็ตามเหตุการณ์ดังกล่าวกลายเป็นเหตุกระทรวงกลาโหมถูกยิงด้วยอาร์พีจี (อาวุธ) ซึ่งส่งผลให้เกิดแรงกดดันต่อฝ่ายทหารอีกครั้งหนึ่ง เค้าลางของการรัฐประหารเริ่มต้นเมื่อพลเอก ประยุทธ์ จันทร์โอชา ใช้อำนาจในขณะที่ตนเองเป็นผู้รับผิดชอบสถานการณ์ฉุกเฉินที่มีความร้ายแรง ในการออกคำสั่งให้จับกุมบุคคลที่ค้าขายสินค้ายั่วยุ ซึ่งต่อมาได้มีการยกเลิกคำสั่งดังกล่าวอย่างเร่งด่วน คำสั่งดังกล่าวเป็นคำสั่งที่ออกมาโดยไม่มีการปรึกษานายกรัฐมนตรีในขณะนั้น เป็นการใช้อำนาจของพลเอกประยุทธ ที่ข้ามหน้าข้ามตาหัวหน้าสูงสุดของคณะรัฐมนตรีในช่วงเวลาดังกล่าว และมีผู้ถูกจับกุมอย่างน้อยสองราย เนื่องจากขายรองเท้าที่มีรูปวาดของอภิสิทธิ์ เวชชาชีวะและสุเทพ เทือกสุวรรณซึ่งไม่ตรงกับวัตถุประสงค์ของ พลเอก ประยุทธ์ จันทร์โอชา ที่ต้องการจับกุมผู้ที่เตรียมการกระทำการในลักษณะหมิ่นเหม่ต่อสถาบัน ดังนั้นสินค้ายั่วยุในที่นี้คือสินค้าที่หมิ่นเหม่ต่อสถาบันอาทิซีดี ดีวีดี
ในช่วงปี พ.ศ. 2553 ถึง พ.ศ. 2554 รัฐบาลไทยดำเนินคดีความกับผู้หมิ่นประมาทสถาบันพระมหากษัตริย์อย่างน้อย 400 คดี คดีที่มีชื่อเสียงได้แก่คดีที่กองทัพบก ฟ้องร้องสมศักดิ์ เจียมธีรสกุล เนื่องจากการเขียนจดหมายเปิดผนึกในการตั้งคำถามต่อสมเด็จพระเจ้าลูกเธอฟ้าหญิงจุฬาภรณ์ ภายหลังจากที่พระองค์พระราชทานสัมภาษณ์พิเศษในรายการ วู้ดดี้ เกิดมาคุย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ผลปรากฎว่าพรรคเพื่อไทยได้รับการเลือกตั้งมาจำนวนมาก บุคคลที่ได้รับการเลือกตั้งเป็นสมาชิกสภาผู้แทนราษฎรหลายรายทำผิดกฎหมาย อาทิ การตรวจค้นรถของประชาชนที่ถนนมิตรภาพ และยึดขบวนรถไฟ กักตัวทหาร  และจงใจหมิ่นพระบรมเดชานุภาพ แต่ถึงอย่างไรก็ตามก็ยังได้รับการเลือกตั้งเข้ามาท่ามกลางข่าวประชาชนในต่างจังหวัดไม่พึงใจกับการประทานสัมภาษณ์เกี่ยวกับการสลายการชุมนุมที่แยกราชประสงค์ พ.ศ. 2553   ในรายการข้างต้นว่าเป็นสาเหตุที่พรรคเพื่อไทยได้รับชัยชนะ เหตุการณ์ตึงเครียดมากขึ้นเมื่อณัฐวุฒิ ใสยเกื้อ แกนนำกลุ่ม นปช. ซึ่งก่อเหตุการณ์ชุมนุมหน้าบ้านสี่เสาเทเวศร์ 22 กรกฎาคม พ.ศ. 2550 และผู้ต้องหาหลายคดี ได้เป็นรัฐมนตรีช่วยว่าการกระทรวงพาณิชย์ ส่งผลให้ฝ่ายทหารและชนชั้นนำโกรธเป็นอย่างมาก  และยิ่งแค้นมากขึ้นเมื่อมีรายงานว่า จตุพร พรหมพันธุ์ เจ้าของวาทะ"กระสุนพระราชทาน" จะได้ตำแหน่งรัฐมนตรีช่วยว่าการกระทรวงมหาดไทย  จนกระทั่งรัฐบาลเสนอกฎหมายนิรโทษกรรม และในที่สุดก็นำมาสู่วิกฤตการณ์การเมืองไทย พ.ศ. 2556–2557 รัฐประหารในประเทศไทย พ.ศ. 2557 และคณะรักษาความสงบแห่งชาติในที่สุด
ภายหลังรัฐประหารคณะรัฐประหารได้ดำเนินคดีการตั้งข้อหา การดำเนินคดีความ การจับกุมและละเมิดสิทธิมนุษยชนซึ่งคณะรัฐประหารได้สั่งให้บุคคลไปรายงานตัวจำนวนมากและหลายคดีดำเนินคดีในศาลทหาร ตำรวจ ทหารภายใต้คณะรักษาความสงบแห่งชาติได้แจ้งความรวมถึงจับบุคคล เข้าคุก ตามข้อหาต่างๆ จำนวนผู้ที่เคยจำคุกเนื่องจากชุมนุมต่อต้านคณะรัฐประหารอย่างน้อย 15 ราย ทุกคนได้รับการปล่อยตัว ยกเว้นคดีความผิดต่อองค์พระมหากษัตริย์ไทย ที่ส่วนใหญ่ไม่ได้รับการประกันตัว มีผู้หนีหมายจับศาลทหารไปต่างประเทศอย่างน้อย 50 ราย หนีหมายจับศาลอาญาหมายเรียกตำรวจไปต่างประเทศ 5 ราย
การดำเนินคดีเกี่ยวกับความผิดต่อองค์พระมหากษัตริย์ไทย ภายหลังการรัฐประหาร ที่มีชื่อเสียงได้แก่ กรณีของ นาย สิรภพ กรณ์อุรุษ ซึ่งเป็นเจ้าของเว็บบล็อก หมิ่นพระบรมเดชานุภาพ นามปากกา รุ่งศิลา คณะรัฐประหารออกคำสั่งให้เขาไปรายงานตัว และทำการจับกุมเขาระหว่างเดินทางที่กลางถนนจังหวัดกาฬสินธุ์ เขาถูกดำเนินคดีจำคุก 4 ปี 11 เดือน 18 วัน คณะรักษาความสงบแห่งชาติมีความต้องการฟ้องร้องบุคคลในความผิดต่อองค์พระมหากษัตริย์ไทยอีกจำนวนมาก มีผู้ติดคุกตามความผิดต่องค์พระมหากษัตริย์ไทยหลังการรัฐประหารอย่างน้อย 80 ราย
คณะรัฐประหารได้แต่งตั้งบุคคลตามองค์กรตามรัฐธรรมนูญแห่งราชอาณาจักรไทย ที่มีที่มาจากสภานิติบัญญัติแห่งชาติ อาทิ ตุลาการศาลรัฐธรรมนูญ ตุลาการศาลปกครองสูงสุด และคณะกรรมการการเลือกตั้ง บุคคลในตำแหน่งดังกล่าวได้รับการอนุมัติตำแหน่งโดยสภานิติบัญญัติแห่งชาติ ซึ่งสมาชิกสภาดังกล่าวถูกวิจารณ์ว่าไม่เป็นกลาง เนื่องจากมีทหารเป็นจำนวนมากในสภา
ค่าตอบแทน
วันที่ 2 สิงหาคม พ.ศ. 2557 มีการออกกฎหมายกำหนดเงินเดือนและประโยชน์ทางการเงินอื่นแก่สมาชิก คสช. พลเอกประยุทธ์ได้รวม 125,590 บาทต่อเดือน ขณะที่สมาชิก คสช. คนอื่นได้รับรวม 119,920 บาทต่อเดือน ประโยชน์เหล่านี้เพิ่มเติมจากประโยชน์ที่ได้รับจากตำแหน่งในกองทัพ
วันที่ 10 พฤศจิกายน พ.ศ. 2557 หัวหน้าคณะรักษาความสงบแห่งชาติได้เงินประจำตำแหน่งเพิ่มเป็น 175,590 บาท (เพิ่มขึ้น 50,000 บาท) ผู้ดำรงตำแหน่งอื่นในคณะรักษาความสงบแห่งชาติมีเงินประจำตำแหน่งเดือนละ 174,420 บาท (เพิ่มขึ้น 54,500 บาท)
มีบุคคลที่ดำรงตำแหน่ง รองเลขาธิการคณะรักษาความสงบแห่งชาติ ดังต่อไปนี้ พลเอก กัมปนาท รุดดิษฐ์ พลเอก พิสิทธิ์ สิทธิสาร พลเอก เทพพงศ์ ทิพยจันทร์ พลเอก สลิน ทองภักดี แต่บุคคลที่ได้รับการแต่งตั้งอย่างเป็นทางการตามประกาศคณะรักษาความสงบแห่งชาติ ฉบับที่ 22/2557 ให้ดำรงตำแหน่งรองเลขาธิการคณะรักษาความสงบแห่งชาติได้แก่ พลเอก ชาตอุดม ติตถะสิริ เพียงบุคคลเดียวในส่วนของพลเอก กัมปนาท รุดดิษฐ์ พ้นจากตำแหน่งเมื่อวันที่ 1 ตุลาคม พ.ศ. 2559 เนื่องจากเกษียณอายุราชการ
ในวันที่ 14 สิงหาคม พ.ศ. 2561 ได้มีการแต่งตั้งเสนาธิการทหารบก เป็น ผู้ช่วยเลขาธิการคณะรักษาความสงบแห่งชาติ ได้แก่ พลเอก ณัฐพล นาคพาณิชย์ โดยให้เป็นกรรมการและผู้ช่วยเลขานุการคณะกรรมการต่อต้านการทุจริตแห่งชาติ อีกตำแหน่งหนึ่ง ต่อมาวันที่ 1 ตุลาคม พ.ศ. 2561 ได้มีการเปลี่ยนแปลงตำแหน่งดังกล่าวเป็น พลเอก ธีรวัฒน์ บุณยะวัฒน์
คณะกรรมการที่ยังปฏิบัติงานอยู่
คณะกรรมการตามประกาศคณะรักษาความสงบแห่งชาติ 6 คณะ คณะกรรมการตามคำสั่งคณะรักษาความสงบแห่งชาติ 30 คณะ คณะกรรมการตามคำสั่งคณะรักษาความสงบแห่งชาติ (เฉพาะ) 2 คณะ คณะกรรมการตามคำสั่งหัวหน้าคณะรักษาความสงบแห่งชาติ 4 คณะ มีจำนวนทั้งหมด 45 คณะ
คณะอนุกรรมการตามคำสั่งคณะรักษาความสงบแห่งชาติจำนวน 8 คณะต่อมายกเลิกไป 3 คณะคงเหลือ 5 คณะ ได้แก่
ต่อมามีคำสั่งหัวหน้าคณะรักษาความสงบแห่งชาติ ที่ 9 / 2562 ยกเลิกคณะอนุกรรมการประสานงานการจัดการปัญหาแรงงานต่างด้าวและการค้ามนุษย์ ตามคำสั่งคณะรักษาความสงบแห่งชาติ ที่ 74/2557 ยกเลิกคณะอนุกรรมการพิจารณาระบายผลิตภัณฑ์มันสำปะหลัง ตามคำสั่งคณะรักษาความสงบแห่งชาติ ที่ 106/2557 และยกเลิกคณะอนุกรรมการร่วมจัดทำยุทธศาสตร์สินค้าเกษตรเป็นรายพืชเศรษฐกิจ 4 สินค้า (Roadmap) คือ ข้าวโพดเลี้ยงสัตว์ มันสำปะหลัง ปาล์มน้ำมัน และอ้อยตามคำสั่งคณะรักษาความสงบแห่งชาติ ที่ 116/2557
ศูนย์ปฏิบัติการคณะรักษาความสงบแห่งชาติ
จัดตั้งขึ้นตามคำสั่งคณะรักษาความสงบแห่งชาติที่ 51/2557 โดยมีพลเอก ประยุทธ์ จันทร์โอชา เป็นผู้บัญชาการศูนย์ปฏิบัติการคณะรักษาความสงบแห่งชาติ และ พลเอก สกล ชื่นตระกูล เป็นหัวหน้าฝ่ายติดตามและประสานงาน สถานที่ในการปฏิบัติงาน ณ ศูนย์ปฏิบัติการกองทัพบก ในกองบัญชาการกองทัพบกและตึกไทยคู่ฟ้า ทำเนียบรัฐบาล พล.ต.วิจารณ์ จดแตง หัวหน้าส่วนปฏิบัติการคณะทำงานด้านกฎหมาย คณะรักษาความสงบแห่งชาติ พ.อ.บุรินทร์ ทองประไพ นายทหารปฏิบัติการ ประจำกองบัญชาการกองทัพบก ปฏิบัติหน้าที่ฝ่ายกฎหมาย คณะรักษาความสงบแห่งชาติ(คสช.) พล.ต.ปิยพงศ์ กลิ่นพันธุ์ พันเอก วินธัย สุวารี เป็นโฆษกในคณะรักษาความสงบแห่งชาติ
ศูนย์บัญชาการแก้ไขปัญหาการบินพลเรือน
จัดตั้งขึ้นตามคำสั่งหัวหน้าคณะรักษาความสงบแห่งชาติที่ 27/2558 โดยมี พลอากาศเอก ตรีทศ สนแจ้ง เป็นผู้อำนวยการศูนย์บัญชาการแก้ไขปัญหาการบินพลเรือน คนแรกของประเทศไทยคนต่อมาคือ พลอากาศเอก จอม รุ่งสว่าง พลอากาศเอก ชัยพฤกษ์ ดิษยะศริน ผู้อำนวยการศูนย์บัญชาการแก้ไขปัญหาการบินพลเรือนคนสุดท้ายได้แก่ พลอากาศเอก มานัต วงษ์วาทย์
ศูนย์บัญชาการแก้ไขปัญหาการทำการประมงผิดกฎหมาย
จัดตั้งขึ้นตามคำสั่งหัวหน้าคณะรักษาความสงบแห่งชาติที่ 10/2558 โดยมี พลเรือเอก ไกรสร จันทร์สุวานิชย์ เป็นผู้อำนวยการศูนย์บัญชาการแก้ไขปัญหาการทำการประมงผิดกฎหมาย คนแรกของประเทศไทย คนต่อมาคือ พลเรือเอก ณะ อารีนิจ และ พลเรือเอก นริส ประทุมสุวรรณ ผู้อำนวยการศูนย์บัญชาการแก้ไขปัญหาการทำการประมงผิดกฎหมาย คนสุดท้ายได้แก่ พลเรือเอก ลือชัย รุดดิษฐ์
สำนักเลขาธิการคณะรักษาความสงบแห่งชาติ
สำนักเลขาธิการคณะรักษาความสงบแห่งชาติ แบ่งส่วนงานเป็นส่วนงานการรักษาความสงบเรียบร้อยและส่วนงานการบริหารราชการ โดยปัจจุบัน ( 1 ตุลาคม พ.ศ. 2561 ) มีผู้ปฏิบัติงานดังนี้
พลโท อยุทธ์ ศรีวิเศษ หัวหน้าฝ่ายกำลังพล ส่วนงานรักษาความสงบเรียบร้อย
พลโท วรเกียรติ รัตนานนท์ หัวหน้าฝ่ายข่าว ส่วนงานรักษาความสงบเรียบร้อย
พลโท สมศักดิ์ สมรักษ์ หัวหน้าฝ่ายกิจการพลเรือน ส่วนงานรักษาความสงบเรียบร้อย
พลโท กิตติทัศน์ เปี่ยมสุวรรณ์ หัวหน้าฝ่ายงบประมาณ ส่วนงานรักษาความสงบเรียบร้อย
พลตรี ปัณณทัต กาญจนะวสิต หัวหน้าศูนย์ประชาสัมพันธ์ ส่วนงานรักษาความสงบเรียบร้อย
พลตรี วรพจน์ เร้าเสถียร หัวหน้าคณะทำงานติดตามสื่อ ส่วนงานรักษาความสงบเรียบร้อย
พลตรี นเรศ ขีโรท หัวหน้าคณะทำงานด้านกฎหมาย ส่วนงานรักษาความสงบเรียบร้อย
ผู้ช่วยเสนาธิการทหารบกฝ่ายยุทธการ (ตำแหน่งว่าง) หัวหน้าคณะทำงานพิเศษ ส่วนงานรักษาความสงบเรียบร้อย
สมาชิกคณะรักษาความสงบแห่งชาติในปัจจุบัน
ประกาศคณะรักษาความสงบแห่งชาติที่ 2/2561 แต่งตั้งผู้ดำรงตำแหน่งคณะรักษาความสงบแห่งชาติ ตั้งแต่วันที่ 1 ตุลาคม พ.ศ. 2561 เป็นต้นไป
คณะที่ปรึกษาคณะรักษาความสงบแห่งชาติ
คำสั่งคณะรักษาความสงบแห่งชาติฉบับที่ 1 /2559 แต่งตั้งบุคคลทำหน้าที่เป็นที่ปรึกษาของคณะรักษาความสงบแห่งชาติทั้งสิ้น 8 ราย ดังรายนามต่อไปนี้ ต่อมาได้มีการเปลี่ยนแปลงคณะที่ปรึกษาของคณะรักษาความสงบแห่งชาติตามคำสั่งคณะรักษาความสงบแห่งชาติ ที่ ๗/๒๕๕๙ โดยได้ให้พลเอกนพดล อินทปัญญารับตำแหน่งเลขานุการของคณะที่ปรึกษาอีกตำแหน่งหนึ่ง จึงเหลือคณะที่ปรึกษา 7 ราย ตั้งแต่วันที่ 6 ธันวาคม พ.ศ. 2559 เป็นต้นไป วันที่ 8 มกราคม พ.ศ. 2562 มีพระราชโองการให้ พลเอก นพดล อินทปัญญา พ้นจากตำแหน่งนายทหารราชองครักษ์พิเศษ
ที่ปรึกษาประจำผู้ดำรงตำแหน่งในคณะรักษาความสงบแห่งชาติ
ตามคำสั่งคณะรักษาความสงบแห่งชาติที่ 5/2561 เรื่อง แต่งตั้งผู้ปฏิบัติงานในคณะรักษาความสงบแห่งชาติ ตามคำสั่งคณะรักษาความสงบแห่งชาติที่ 1/2561 เรื่อง เปลี่ยนแปลงรายชื่อผู้ปฏิบัติงานในคณะรักษาความสงบแห่งชาติ ,คำสั่งคณะรักษาความสงบแห่งชาติ ที่ 6/2560 เรื่อง แต่งตั้งผู้ปฏิบัติงานในคณะรักษาความสงบแห่งชาติ และคำสั่งคณะรักษาความสงบแห่งชาติที่ 7/2560 เรื่อง เปลี่ยนแปลงรายชื่อผู้ปฏิบัติงานในคณะรักษาความสงบแห่งชาติ
การยุบ
รัฐธรรมนูญแห่งราชอาณาจักรไทย พุทธศักราช 2560 มีบทเฉพาะกาลในมาตรา 265 วรรคหนึ่ง ระบุว่าคณะรักษาความสงบแห่งชาติสิ้นสุดเมื่อคณะรัฐมนตรีใหม่ภายหลังการเลือกตั้งทั่วไปครั้งแรก เข้าเฝ้าทูลละอองธุลีพระบาท ถวายสัตย์ปฏิญาณและเข้ารับหน้าที่ตามมาตรา 161 ของรัฐธรรมนูญฉบับเดียวกัน ซึ่งตรงกับวันที่ 16 กรกฎาคม พ.ศ. 2562 โดยก่อนหน้านั้นในวันที่ 15 กรกฎาคม พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ ได้อ่านสารอำลาในโอกาสสิ้นสุดการปฏิบัติหน้าที่ผ่านทางโทรทัศน์รวมการเฉพาะกิจแห่งประเทศไทย
ฟามฟาเตล (อัลบั้มของบริตนีย์ สเปียส์)
ฟาม ฟาเตล (Femme Fatale) คือ สตูดิโออัลบั้มลำดับที่ 7 ของบริตนีย์ สเปียรส์ ศิลปินเพลงป็อปหญิงชาวอเมริกัน ออกจำหน่ายในสหรัฐอเมริกาเมื่อวันที่ 28 มีนาคม พ.ศ. 2554 ร้อนแรง เลอเลิศ อัลบั้มล่าสุดจาก Britney Spears และเพลงฮิตอันดับ 1 ‘Hold It Against Me’ “Hold It Against Me” คือ ซิงเกิลแรกจากอัลบั้มใหม่ล่าสุด ของ Britney Spears โปรดิวซ์โดยเจ้าพ่อเพลงป็อบ Max Martin และ Dr. Luke นี่ถือเป็นซิงเกิลเปิดตัวของอัลบั้มชุดที่ 7 “Femme Fatale” (ฟาม ฟาเตล) และเป็นอีกหนึ่งเพลงอันดับ 1 บน Billboard Hot 100 Chart ของบริทนีย์ และเพลงนี้ยังขึ้นอันดับ 1 บน iTunes Songs Chart กว่า 20 ประเทศทั่วโลก มิวสิกวิดีโอได้ Jonas Akerlund ผู้กำกับคู่บุญของ Madonna มาร่วมงาน กว่า 12 ปีบนเส้นทางดนตรี 5 อัลบั้มที่เปิดตัวทันทีในอันดับ 1 บนชาร์ท Billboard Top 200 Albums และมีเพลงฮิตติด Top 40 ชาร์ท Billboard’s Mainstream ทั้งสิ้นถึง 24 เพลง Britney เป็นหนึ่งในศิลปินขายดีระดับโลก โดยในช่วงทศวรรษที่ผ่านมา พร้อมยอดขายมากกว่า 67 ล้านก๊อปปี้ทั่วโลก จากอัลบั้ม Baby One More Time (1999); Oops!... I Did It Again (2000); Britney (2001); In The Zone (2003); Blackout (2007); Circus (2008); และ The Singles Collection (2009)
โบนัสแทร็ค
หมายเหตุ
"Hold It Against Me"
วางจำหน่าย 1 มีนาคม ค.ศ. 2011
ต้นสังกัดของบริทนี่ย์ ได้ปล่อยซิงเกิลแรกออกมาจากอัลบั้มสตูดิโอที่ 7 ของ บริตนีย์ สเปียรส์ ในวันที่ 11 มกราคม ค.ศ. 2011 ก็ได้รับกระแสที่ค่อนข้างดีมาก ปล่อยในวันแรกก็ทำให้ บริตนีย์ สเปียรส์ ได้ติดในชาร์ตบิลบอร์ดที่อันดับ 1 สร้างความตะลึงให้กับแฟนคลับเลยทีเดียว และเป็นเพลงที่เปิดตัวในชาร์ตบิลบอร์ดที่สูงที่สุดของบริทนี่ย์ และเพลงนี้ยังขึ้นอันดับ 1 บน iTunes Songs Chart กว่า 20 ประเทศทั่วโลก ต่อมาก็ได้ปล่อยมิวสิกวิดีโอของเธอออกมา แต่ก็ทำให้แฟนๆเพลงผิดหวังและสับสนกันอย่างมาก เนื่องจากมิวสิกวิดีโอของเธอนั้น ได้มีการโฆษณาขายของต่างๆเช่น น้ำหอม, เครื่องสำอาง หรือแม้กระทั่ง เครื่องสารสนเทศ ต่างๆ และตัดต่อวิดิโอออกมา ทำให้แฟนๆปวดหัวกันมาก แต่รวมๆแล้ว จะเห็นได้ว่า บริตนีย์ สเปียรส์ มีการพัฒนาเป็นอย่างมาก
"Till The World Ends"
ทิล เดอะ เวิลด์ เอนด์
วางจำหน่าย 11 มีนาคม (digital download) 4 มีนาคม (Radio premiere)
ต้นสังกัดของริทนี่ย์ ได้ปล่อยซิงเกิลออกมาเป็นซิงเกิลที่ 2 แต่ซิงเกิลนี้ ไม่แรงเท่าซิงเกิลที่ 1 ที่ทำได้ติดชาร์ตในบิลบอร์ดในวันแรกที่ปล่อยเพลง ซิงเกิลนี้เลยตกไปอยู่อันดับที่ 2 ในวันแรก และต่อมา ก็ตกลงไปอยู่ในอันดับที่ 20 เนื่องจากสภาพ มิวสิกวิดีโอ ซิงเกิลก่อนที่เธอทำให้ชาวแฟนๆผิดหวัง แล้วนำเธอไปเปรียบเทียบกับ เลดีกากา ซึ่ง เพลง Born This Way ของเธอและมิวสิกวิดีโอของเธอ มาแรงแซงอันดับ1ไปได้ แต่ทางต้นสังกัดเองก็พยายามให้สุดความสามารถ เพื่อให้ไม่ทำให้แฟนๆเพลงของเธอผิดหวัง ต่อมา ก็ได้มีมิวสิกวิดีโอออกมา ในวันที่ 5 เมษายน ที่กำกับโดย เรย์ เคย์ (ซึ่งเคยกำกับเพลง Poker Face ของ เลดีกากา และ Baby ของ จัสติน บีเบอร์ ฯลฯ) ทำให้เพลงนี้ขึ้นชาร์จในสัปดาห์แรกอยู่ที่ 8 และสัปดาห์ต่อมา ก็ขึ้นไปอยู่อันดับที่ 3ได้
"I Wanna Go"
ไอวันนาโก
I Wanna Go คือซิงเกิลที่ 3 ของ บริตนีย์ สเปียรส์ ในสัปดาห์แรกเพลงนี้อยู่ในอันดับที่ 73 ใน บิลบอร์ดชาร์จ  แต่ติดอันดับ 1 ใน เกาหลีใต้ ซึ่งเพลงนี้ได้ เชลแบล็ค, แม็กซ์ มาร์ติน เป็นโปรดิวเซอร์ให้ และยังได้ ซาวาน มาร่วมแต่งเพลงนี้อีกด้วย และเพลงนี้ได้ คริส มาร์ พิเลียโร มากำกับมิวสิกวิดีโอเพลงนี้ ต่อมาก็ได้ปล่อยเอ็มวีตัวนี้ออกมา จนทำให้เพลงนี้ขึ้นจากอันดับ 89 ไป 29 เพียงแค่สัปดาห์เดียว ก็ทำชาร์จได้อย่างน่าทึ่ง
"Criminal"
คริมินอล
ซิงเกิลที่ 4 ของ บริตนีย์ สเปียรส์ คือ Criminal วางจำหน่ายในวันที่ 30 กันยายน แล้วตามด้วย Music Video ที่กระแทกใจแฟนๆแบบสุดๆ เนื่องจาก Music Video ตัวนี้ บริทนี่ย์ เธอได้นำแฟนหนุ่มของเธอร่วมแสดงอีกด้วย และได้ผู้กำกับคนเดียวที่กำกับเพลง I Wanna Go ของเธออีกด้วย
อ้างอิง
www.britneythailand.net
www.britneyspears.com
The Mask Mirror
โดยตอนพิเศษนี้จะไม่มีการแข่งขัน ซึ่งมีรูปแบบเดียวกันกับ The Mask Truce Day และ The Mask Line พราง แต่จะแตกต่างกันตรงที่จะเป็นการทายหน้ากากเก่าในรายการ โดยจะต้องทายให้ได้ว่าใครคือตัวจริงใครคือตัวปลอม
คณะกรรมการ
รายนามของคณะกรรมการแต่ละคน มีดังนี้
ธันเดอร์โดม
ธันเดอร์โดม เมืองทองธานี (Thunder Dome, Muang Thong Thani) หรือที่รู้จักกันในชื่อ ธันเดอร์โดม (Thunder Dome) เป็นสนามกีฬาในร่ม และเป็น 1 ใน 2 สนามกีฬาในพื้นที่ศูนย์กีฬาเมืองทองธานี (สนามกีฬาอีกแห่งในพื้นที่คือธันเดอร์โดมสเตเดียม) สร้างขึ้นเพื่อรองรับการแข่งขันเอเชียนเกมส์ ครั้งที่ 13 ที่ประเทศไทยเป็นเจ้าภาพ ต่อมาถูกใช้เป็นเป็นสถานที่จัดคอนเสิร์ต และกิจกรรมอื่น ๆ เช่นเดียวกับอิมแพ็ค อารีน่า เมืองทองธานี ที่อยู่ใกล้เคียง
ประวัติ
ในปี พ.ศ. 2539 บริษัท บางกอกแลนด์ จำกัด (มหาชน) ได้สร้างศูนย์กีฬาเมืองทองธานีขึ้นเพื่อสนับสนุนการแข่งขันกีฬาเอเชียนเกมส์ ครั้งที่ 13 ที่ประเทศไทยเป็นเจ้าภาพในปี พ.ศ. 2541 โดยอาคารธันเดอร์โดมใช้จัดการแข่งขันกีฬายกน้ำหนัก จึงมีชื่อเดิมว่า "อาคารกีฬายกน้ำหนัก" ทั้งนี้ ตั้งแต่ปี พ.ศ. 2540 ได้ทำสัญญาให้การกีฬาแห่งประเทศไทยเช่าพื้นที่เป็นเวลา 30 ปี (จนถึง พ.ศ. 2570) เพื่อพัฒนาการกีฬาให้กับเยาวชน โดยไม่คิดค่าใช้จ่าย แต่ต่อมาตั้งแต่ปี พ.ศ. 2548 การกีฬาแห่งประเทศไทยก็ได้ให้บริษัท คอร์โน แอนด์แนช จำกัด (เดิมอยู่ในเครือสยามสปอร์ตซินดิเคท ก่อนจำหน่ายเงินลงทุนเมื่อวันที่ 18 กรกฎาคม พ.ศ. 2565 ) เป็นผู้เช่าอาคารต่อตามสัญญาที่เหลือ
ปัจจุบัน ธันเดอร์โดมเป็นสถานที่จัดคอนเสิร์ตที่ได้รับความนิยมอีกแห่งหนึ่งของประเทศไทย เช่นเดียวกับอิมแพ็ค อารีน่า เมืองทองธานี ในศูนย์แสดงสินค้าและการประชุมในพื้นที่ใกล้เคียง ปัจจุบันมักใช้จัดคอนเสิร์ตหรืองานพบปะแฟนคลับของศิลปินเคป็อปที่ได้รับความนิยมที่มาจัดคอนเสิร์ตทัวร์ในประเทศไทย
ปราสาทโลเลย
ปราสาทโลเลย (ប្រាសាទលលៃ บฺราสาทลอเลย) เป็นปราสาทหินอยู่ทางเหนือสุดในปราสาทกลุ่มโลเลย ในอาณาจักรขอมของกัมพูชา สร้างขึ้นในราว พ.ศ. 1435 ในสมัยพระเจ้าอินทรวรมันที่ 1 เสร็จในสมัยพระเจ้ายโศวรมันที่ 1 โอรสของพระเจ้าอินทวรมัน นับเป็นปราสาทที่มีลักษณะเหมือนเกาะ อยู่ทางเหนือของใจกลางของบาราย ขนาดกว้าง 800 ม. ยาว 3,800 ม. ปัจจุบันบารายแห้งไม่มีน้ำแล้ว ตัวปราสาทตั้งอยู่กึ่งกลางแกนด้านยาว (ตะวันออก-ตะวันตก) ของบาราย เดิมสันนิษฐานว่าพระเจ้าอินทรวรมันตั้งใจจะสร้างบารายให้กว้างกว่านี้ แต่พระเจ้ายโสวรมันต้องการจะย้ายเมืองหลวงไปนครวัด จึงได้ยุติการขุดสระบารายลงเท่าที่เป็นอยู่
ลักษณะสถาปัตยกรรม เป็นหอ 4 หอ ที่ไม่สมมาตร คือจะให้สำคัญหอ 2 หอด้านตะวันออกกว่า หอด้านตะวันออกเฉียงเหนือค่อนข้างทรุดโทรม ในขณะที่หอด้านตะวันออกเฉียงใต้ได้พังลงเมื่อปี พ.ศ. 2511 โครงสร้างหลักเป็นหินทราย ตกแต่งด้วยอิฐที่ยาด้วยปูน ซึ่งภายหลังแม้จะหลุดล่อนไปตามกาลเวลาแต่ก็ยังพอมีหลงเหลืออยู่บ้าง ส่วนทับหลังแกะสลักหินทรายนั้นยังมีหลายชิ้นที่คงสภาพดีจนถึงทุกวันนี้
ทีเอ็นเอ็น 16
ทีเอ็นเอ็น หรือ ทีเอ็นเอ็น 16 (TNN16, ชื่อเต็ม: Thai News Network) เป็นช่องโทรทัศน์ภาคพื้นดินระบบดิจิทัล ประเภทบริการธุรกิจระดับชาติ นำเสนอข่าวสารและสาระ บริหารงานโดย บริษัท ไทย นิวส์ เน็ตเวิร์ค (ทีเอ็นเอ็น) จำกัด บริษัทย่อยในเครือทรูวิชั่นส์
ยุคก่อตั้ง
เริ่มแรกใช้ชื่อช่องว่า ไอบีซี 3 (IBC 3) ทดลองออกอากาศครั้งแรก เมื่อวันที่ 17 พฤษภาคม พ.ศ. 2532 พร้อมกับการเปิดตัวไอบีซีในวันเดียวกัน ซึ่งเน้นนำเสนอรายการข่าว เศรษฐกิจ สาระประโยชน์ และภาพยนตร์ต่างประเทศ ออกอากาศทางช่อง 13 (เสียงไทย) และช่อง 4 (เสียงต้นฉบับ) ผ่านระบบบริการกระจายสัญญาณแบบหลายจุดหลายช่อง (MMDS) และทางจานดาวเทียมในระบบเคยูแบนด์
ต่อมาในวันที่ 1 กรกฎาคม พ.ศ. 2541 ไอบีซีได้ควบรวมกิจการกับยูทีวี และเปลี่ยนชื่อเป็นยูบีซี ช่องนี้จึงถูกเปลี่ยนชื่อเป็นยูบีซี นิวส์ (UBC News) ออกอากาศทางช่องยูบีซี 7 โดยออกอากาศข่าว เศรษฐกิจ และสาระประโยชน์ในสมัยนั้น และ 5 ปีต่อมาคือวันที่ 1 กันยายน พ.ศ. 2546 ได้ปรับโฉมใหม่ เพิ่มภาพลักษณ์ใหม่ คงความสีสันกับช่องรายการข่าว สอดคล้องกับการเปลี่ยนโลโก้ของยูบีซี แต่ออกอากาศในช่องยูบีซี 7 เช่นเดิม
ต่อมาในปี พ.ศ. 2549 ทรู คอร์ปอเรชั่น ได้เข้าซื้อกิจการโทรทัศน์ยูบีซี ทำให้ช่องนี้เปลี่ยนชื่อเป็น ยูบีซีนิวส์ 24 (UBC News 24) หลังจากนั้นใช้ชื่อว่า ทรูนิวส์ 24 (True News 24) ตั้งแต่วันที่ 1 พฤศจิกายนปีเดียวกัน
ทีเอ็นเอ็น
ในวันที่ 1 มกราคม พ.ศ. 2551 ได้แยกช่องข่าวจาก 1 ช่อง เป็น 2 ช่อง และเปลี่ยนชื่อเป็นชื่อสถานีปัจจุบันคือ ทีเอ็นเอ็น (TNN) แต่เริ่มทดลองออกอากาศ 2 ช่องคือ ทีเอ็นเอ็น 24 (TNN24) นำเสนอรายการข่าวทุกเหตุการณ์ 24 ชั่วโมง ออกอากาศในช่อง 7 และ ทีเอ็นเอ็น 2 (TNN2) นำเสนอรายการข่าวสาระความรู้ ออกอากาศในช่อง ทรูวิชั่นส์ 8 และในวันที่ 9 กันยายน พ.ศ. 2551 ได้เปิดตัวและเปลี่ยนรูปแบบมาทำเป็นสถานีข่าว ทีเอ็นเอ็น 24 (TNN24) พร้อมเริ่มออกอากาศจริงอย่างเป็นทางการ และในปีต่อมาคือวันที่ 9 กันยายน พ.ศ. 2552 ได้เปิดตัวเว็บไซต์ www.tnnthailand.com อย่างเป็นทางการ
1 มกราคม พ.ศ. 2553 ทีเอ็นเอ็นได้ผลิตคลื่นวิทยุเป็นของตัวเองชื่อว่า ทีเอ็นเอ็น เรดิโอ (TNN Radio) ออกอากาศทางสถานีวิทยุกระจายเสียงกองทัพบก จส.2 กรมการทหารสื่อสาร เอฟเอ็ม 103.0 เมกะเฮิร์ตซ์ โดยนำรายการข่าวถ่ายทอดสดมาจากทีเอ็นเอ็น 24 มาออกอากาศในรูปแบบวิทยุกระจายเสียงคู่ขนานไปกับการออกอากาศโทรทัศน์ ออกอากาศเป็นเวลา 1 ปี จนยุติการกระจายเสียงไปเมื่อปี พ.ศ. 2554
16 ตุลาคม พ.ศ. 2553 ทีเอ็นเอ็นได้เริ่มออกอากาศในระบบฟรีทูแอร์อย่างเต็มรูปแบบ โดยช่องทีเอ็นเอ็น 24 นอกจากจะได้รับชมทางทรูวิชั่นส์ ช่อง 7 แล้ว ยังได้ขยายช่องทางออกอากาศใหม่ ไปยังรับชมทางจานดาวเทียม ดีทีวี พีเอสไอ และอื่น ๆ เพื่อขยายฐานผู้ชม ครอบคลุมทุกช่องทางบนจานดาวเทียม มุ่งสู่ผู้ชมทั่วโลก ทางช่องเองได้มีการก่อตั้งบริษัท ไทย นิวส์ เน็ตเวิร์ค (ทีเอ็นเอ็น) จำกัด ในวันที่ 17 สิงหาคม พ.ศ. 2554 และในวันที่ 1 มีนาคม พ.ศ. 2555 ทีเอ็นเอ็น 24 ได้เริ่มออกอากาศในระบบโทรทัศน์ความละเอียดสูง โดยระยะแรกออกอากาศทางระบบเคเบิลใยแก้วของทรูวิชั่นส์ทางช่อง 124 ต่อมาได้เปลี่ยนเลขช่องไปยังช่อง 121 และในปัจจุบันออกอากาศทางช่อง 111 และในวันที่ 1 เมษายน พ.ศ. 2557 ได้เริ่มออกอากาศทางโทรทัศน์ภาคพื้นดินระบบดิจิทัล โดยออกอากาศผ่านอุปกรณ์รวมส่งสัญญาณโครงข่ายที่ 2 ของสถานีวิทยุโทรทัศน์กองทัพบก ทางช่อง 16 โดยยังคงออกอากาศทางช่องหมายเลข 7 ตามเดิม แต่ในวันที่ 26 เมษายน พ.ศ. 2559 ทรูวิชั่นส์ได้ปรับเปลี่ยนหมายเลขช่องใหม่ ทำให้ช่องหมายเลข 7 ที่ทีเอ็นเอ็น 24 ออกอากาศมานานกว่า 17 ปี และในระบบเคเบิลทีวีและทีวีดาวเทียมที่ช่อง 26 ได้เปลี่ยนเลขช่องไปยังที่ช่อง 16 ทุกระบบ แต่ยังคงออกอากาศทางทรูวิชั่นส์ในระบบ HD ช่อง 117 และ 777 เช่นเดิม
ต่อมาในวันที่ 1 กุมภาพันธ์ พ.ศ. 2562 ทีเอ็นเอ็น 24 เปลี่ยนชื่อเป็นชื่อสถานีปัจจุบันคือทีเอ็นเอ็น 16 (TNN 16) แต่ยังคงออกอากาศทางทรูวิชั่นส์ในระบบ HD ช่อง 117 และ 777 เช่นเดิม ต่อมาในวันที่ 21 สิงหาคม ปีเดียวกัน ทีเอ็นเอ็น 16 ได้ปรับโฉมใหม่ โดยตั้งเป้าให้เป็นช่องข่าวเศรษฐกิจอันดับที่ 1 ของทีวีดิจิทัลในประเทศไทย และเริ่มมีการควบรวมกับทีมข่าวของทรูโฟร์ยูบางส่วนแล้ว จากนั้นในวันที่ 18 พฤศจิกายน ปีเดียวกัน ได้ขยายสตูดิโอการถ่ายทำรายการข่าวเพิ่มเติม โดยสตูดิโอรายการข่าวใหม่ มาอยู่ที่อาคารทรูทาวเวอร์ 2 ถนนพัฒนาการ ใช้ร่วมกับสตูดิโอเดิม ที่อาคารทิปโก้ ถนนพระรามที่ 6 ซึ่งปัจจุบันไม่ได้ใช้แล้ว และตั้งแต่วันที่ 2 มกราคม พ.ศ. 2563 ก็ได้ออกอากาศรายการทุกช่วงของทีเอ็นเอ็น 16 คู่ขนานไปพร้อมกับทรูโฟร์ยูอย่างเต็มรูปแบบ
ทีเอ็นเอ็น 16 ได้ย้ายสตูดิโอใหม่ในบางรายการ จากอาคารทรูทาวเวอร์ 2 ถนนพัฒนาการ ในวันที่ 11 เมษายน 2566 อย่างไรก็ตาม ทีเอ็นเอ็น 16 ได้ย้ายสตูดิโอใหม่ จากอาคารทรูทาวเวอร์ 2 ถนนพัฒนาการ ซึ่งใช้จนถึงวันที่ 15 เมษายน และอาคารทิปโก้ ถนนพระรามที่ 6 ซึ่งใช้จนถึงวันที่ 7 พฤษภาคม มาอยู่ที่ ทรู ดิจิทัล พาร์ค ถนนสุขุมวิท โดยเริ่มออกอากาศจากสตูดิโอใหม่อย่างเต็มรูปแบบ โดยเริ่มใช้สตูดิโอรายการหลัก (สตูดิโอ 1) ตั้งแต่วันที่ 16 เมษายน และเริ่มใช้สตูดิโอที่สอง (สตูดิโอ 2 กลาสเฮ้าส์) ตั้งแต่วันที่ 8 พฤษภาคม ปีเดียวกัน อย่างไรก็ตาม สตูดิโอที่สอง (สตูดิโอ 2 กลาสเฮ้าส์) เริ่มใช้เป็นครั้งแรกเมื่อวันที่ 3 พฤษภาคม สำหรับรายการพิเศษ Debate เปลี่ยนประเทศไทย ครั้งที่ 2 และในวันที่ 6 พฤษภาคม สำหรับรายการพิเศษเกี่ยวกับงานพระราชพิธีบรมราษาภิเษก สมเด็จพระเจ้าชาลส์ที่ 3 แห่งอังกฤษ
ปราสาทบากอง
ปราสาทบากอง (ប្រាសាទបាគង) เป็นปราสาทหินในกลุ่มปราสาทโลเลย นับเป็นปราสาทในยุคแรกๆ ของอาณาจักรขอม เป็นวัดประจำรัชกาลของพระเจ้าอินทรวรมันที่ 1 บากองเป็นวัดบนเขาแห่งแรกๆที่สำคัญ
ลักษณะทางสถาปัตยกรรม มีโครงสร้างหลักเป็นศิลาแลง และตกแต่งด้วยหินทราย ยอดทรงพีระมิด 5 ชั้น จำลองรูปเขาพระสุเมรุ เพื่อสักการะพระศิวะ มีขนาดกว้างราว 700 ม. ยาว 900 ม. ล้อมด้วยคูชั้นนอกลึก 3 ม. ล้อมพื้นที่ราว 15 เฮกเตอร์ และคูชั้นใน ขนาดกว้าง 300 ม. ยาว 400 ม. ซึ่งปัจจุบันตื้นเขิน คงเหลือเพียงขั้นบันได ศูนย์กลางของปราสาทเป็นปิรามิด ขนาด 120 ม. ยาว 160 ม.
ประติมากรรมที่สำคัญในปราสาทนี้คือสิงโตที่เฝ้าบันไดทางขึ้น, ประติมากรรมช้าง ที่หันหน้าออกไปยังปราสาทแม่บุญตะวันออก, รูปสลักนูนต่ำรูปอสูร และรูปสลักเทวทัศลอยตัวที่มุม
ปราสาทพระขรรค์
ปราสาทพระขรรค์ (ប្រាសាទព្រះខ័ន ปราสาทเปรี๊ยะคัน) สร้างขึ้นใน พ.ศ. 1734 เป็นปราสาทหินในยุคท้าย ๆ ของอาณาจักรเขมร เป็นพุทธสถานสมัยบายน พระเจ้าชัยวรมันที่ 7 ทรงสร้างอุทิศถวายแด่พระเจ้าธรณินทรวรมันที่ 2 ซึ่งเป็นพระราชบิดา  ปรากฏเจดีย์ทรงระฆังคว่ำขนาดเล็กจำหลักด้วยศิลาทรายตั้งอยู่ภายในปราสาทองค์หนึ่ง ซึ่งเชื่อว่าเป็นที่เก็บอัฐิของพระราชบิดาของพระเจ้าชัยวรมันที่ 7
เป็นที่น่าสังเกตว่า ภาพพระพุทธรูปมักถูกทำลายหรือแก้ไข คงเหลือแต่ภาพจำหลักนูนต่ำของฤๅษี ซึ่งส่วนใหญ่เป็นภาพฤๅษีกำลังนั่งบำเพ็ญพรตในท่า "โยคาสนะ" (นั่งชันเข่าและไขว้เท้า) สลักอยู่ตามผนังหรือเสาภายใต้ซุ้มเรือนแก้ว
นอกจากนี้ จารึกที่ปราสาทพระขรรค์ยังกล่าวถึงการสร้าง "ธรรมศาลา" (ที่พักคนเดินทาง) และ "อโรคยศาล" (โรงพยาบาล) ตามเส้นทางจากนครธมไปยังเมืองต่าง ๆ รอบราชอาณาจักร  และจารึกยังกล่าวถึงการสร้างรูปเคารพ เพื่อประดิษฐานยังหัวเมืองต่างๆ  ซึ่งแสดงถึงความใส่ใจในทุกข์สุขของราษฎรและความศรัทธาในศาสนาของพระเจ้าชัยวรมันที่ 7
บรี (เนยแข็ง)
บรี (Brie, ; ) เป็นเนยแข็งชนิดนุ่มที่ทำจากนมวัว ตั้งชื่อตามถิ่นกำเนิดในภูมิภาคบรี ในประเทศฝรั่งเศส (พื้นที่โดยหยาบตรงกับพื้นที่จังหวัดแซเนมาร์นในปัจจุบัน) ลักษณะของบรีคือเนื้อชีสมีสีอ่อน และมีรอยสีออกไปทางสีเทาภายใต้เปลือกชีส (Rind) ซึ่งเป็นราสีขาว (white mould) โดยทั่วไปแล้วผู้คนทานส่วนเปลือก (Rind) ของบรีด้วย ซึ่งรสชาติของเปลือกขึ้นอยู่กับวัตถุดิบที่ใช้และสภาพแวดล้อมในการผลิตชีส บรีเหมือนกับชีส Camembert ซึ่งมาจากอีกภูมิภาคหนึ่งของฝรั่งเศส
การผลิต
การผลิตบรีนั้นอาจเริ่มมาจากนมวัวที่สกิม (skim) บางส่วนหรือทั้งหมด ส่วนเคิร์ดนั้นได้มาจากการเติมเรนเนิท (rennet) ลงไปในนมดิบและอุ่นในอุณหภูมิสูงสุด 37°C จากนั้นจึงนำชีสที่ได้มาหล่อลงพิมพ์ บางครั้งโดยใช้ทัพพีมีรูแบบดั้งเดิมที่เรียกว่า “แปล อา บรี” (pelle à brie) พิมพ์ขนาด 20 เซนติเมตรจะเต็มไปด้วยชั้นของชีสบาง ๆ หลายชั้น และมีการระบายน้ำออกเป็นเวลาประมาณ 18 ชั่วโมง จากนั้นเมื่อนำชีสออกจากพิมพ์แล้ว จึงนำชีสโรยด้วยเกลือ แล้วปลูกรา (inoculate) หัวเชื้อชีส (cheese culture) เช่น Penicillium candidum, Penicillium camemberti หรือ Brevibacterium linens แล้วจึงนำไปบ่มในสภาพแวดล้อมควบคุมเป็นเวลา 4-5 สัปดาห์เป็นอย่างต่ำ
หากชีสถูกบ่มจนเลยเวลาบ่ม (mature) คือหลายเดือนจนถึงหนึ่งปี รสชาติของชีสจะเข้มขึ้น ส่วนปาเต๊ะ (pâte) นั้นจะแห้งและมีเข้มขึ้น ส่วนเปลือกจะสีเข้มขึ้นและเปราะขึ้น บรีแบบนี้จะเรียกว่า “บรีนัวร์” (Brie Noir) เป็นภาษาฝรั่งเศสแปลว่าบรีสีดำ ในภูมิภาค Île-de-France ซึ่งผลิตบรี ผู้คนนิยมนำบรีแช่ในกาเฟโอแล (café au lait) รับประทานเป็นอาหารมื้อเช้า
บรีที่สุกเกิน (บ่มไว้นานเกิน) จะมีปริมาณแอมโมเนียมากเกินอย่างไม่น่าอภิรมย์ ซึ่งเกิดจากจุลินทรีย์เดียวกันกับที่ใช้ในการบ่ม
การเสิร์ฟ
บรีมักวางขายทั้งเป็นวีล (wheel) หรือเป็นวีลตัด (wheel segment) ขอบสีขาวด้านนอกของชีสนั้นสามารถรับประทานได้ ส่วนมากผู้คนรับประทานบรีทั้งชิ้น ถ้าบรีมีลักษณะคือด้านนอกแน่นและด้านในหยุ่นเล็กน้อย แสดงว่าบรีสามารถเสิร์ฟได้ บรีที่ยังไม่สุก (บ่มไม่นานพอ) จะมีเนื้อที่แข็ง ส่วนบรีที่สุกเกิน (บ่มไว้นานกว่า) จะมีเนื้อที่เหมือนครีมถึงเกือบเหลว บรีนั้นเสิร์ฟทั้งแบบนำไปละลาย อบ ในจานเซรามิกปิดฝา ท็อปด้านบนด้วยถั่วหรือผลไม้
เว็นทริคูลาร์ ฟิบริลเลชัน
เว็นทริคูลาร์ ฟิบริลเลชัน (ventricular fibrillation,VF, V-Fib) หรือ หัวใจห้องล่างเต้นแผ่วระรัว เป็นภาวะซึ่งมีการหดตัวของกล้ามเนื้อหัวใจห้องล่างอย่างไม่สัมพันธ์กัน จึงเหมือนเป็นการเต้นแผ่วระรัวซึ่งไม่ทำให้เกิดการไหลเวียนของเลือด ไม่สามารถคลำชีพจรได้ เป็นภาวะหัวใจเต้นผิดจังหวะที่ยืนยันการวินิจฉัยได้ด้วยการตรวจคลื่นไฟฟ้าหัวใจเท่านั้น ถือเป็นภาวะฉุกเฉินทางการแพทย์ที่จำเป็นต้องได้รับการกู้ชีพทันทีเนื่องจากหากการเต้นแบบฟิบริลเลชันนี้ดำเนินไปอีกไม่กี่วินาทีอาจกลายเป็นหัวใจหยุดเต้นได้ ภาวะเช่นนี้ทำให้เกิดภาวะช็อคเหตุหัวใจ ไม่มีการไหลเวียนของเลือด และทำให้เสียชีวิตได้ภายในไม่กี่นาที หากได้รับการกู้ชีพขึ้นมาไม่ทันท่วงที ทำให้สมองขาดออกซิเจนเกินกว่าระยะเวลาหนึ่ง (ประมาณ 5 นาทีที่อุณหภูมิห้อง) อาจมีความเสียหายของสมองอย่างไม่สามารถทำให้กลับคืนเป็นปกติได้หรือถึงขั้นสมองตายได้
จดหมายของนักบุญเปาโลถึงชาวโคโลสี
จดหมายของนักบุญเปาโลถึงชาวโคโลสี (Epistle of Paul to the Colossians) เรียกโดยย่อว่าพระธรรมโคโลสี เป็นเอกสารฉบับที่ 12 ของคัมภีร์ไบเบิล ภาคพันธสัญญาใหม่
จากหลักฐานต่าง ๆ ที่มีอยู่เชื่อได้ว่า ผู้เขียนพระธรรมเล่มนี้คือ นักบุญเปาโล ซึ่งเดิมพระธรรมเล่มนี้เป็นจดหมายที่นักบุญเปาโลเขียนถึงคริสตจักรในเมืองโคโลสี อันเป็นจดหมายที่ถูกเขียนขึ้นในขณะที่นักบุญเปาโลติดคุกอยู่ในกรุงโรม เช่นเดียวกันกับพระธรรม เอเฟซัส ฟิลิปปี และ ฟีเลโมน เพราะนักบุญเปาโลเขียนไว้ในจดหมายว่า "และอธิษฐานเผื่อเราด้วย เพื่อพระเจ้าจะได้โปรดเปิดประตูไว้ให้เราสำหรับพระวาทะนั้น ให้เรากล่าวความล้ำลึกของพระคริสต์ (ที่ข้าพเจ้าถูกจำจองอยู่ก็เพราะเหตุนี้)" โดยที่ โคโลสี น่าจะถูกเขียนขึ้นราวปีค.ศ. 60
แม้ว่านักบุญเปาโลจะเคยเดินทางไปประกาศข่าวประเสริฐที่เมืองเอเฟซัส และได้ใช้ชีวิตอยู่ที่นั่นระยะเวลาหนึ่ง แต่ก็ไม่มีหลักฐานใดยืนยันได้ว่า นักบุญเปาโลเคยไปยังเมือง โคโลสี ซึ่งเป็นเมืองที่ตั้งอยู่ใกล้กันกับเมืองเอเฟซัสมาก่อน และก็น่าจะเชื่อได้ว่า นักบุญเปาโลไม่เคยเดินทางไปยังเมืองนี้จริง ๆ ดังที่ปรากฏข้อความในจดหมายฉบับนี้ว่า "เพราะข้าพเจ้าใคร่ให้ท่านรู้ว่าข้าพเจ้าสู้อุตส่าห์มากเพียงไรเพื่อท่าน เพื่อชาวเมืองเลาดีเซีย และเพื่อคนทั้งปวงที่ยังไม่เห็นหน้าของข้าพเจ้า" แม้ว่าจะไม่เคยไป แต่นักบุญเปาโลก็รู้จักบางคนที่นั่น เช่น อารคิปปัส และโดยเฉพาะอย่างยิ่ง เอปาฟรัส ชาวโคโลสีผู้ซึ่งได้เดินทางมายังเมืองเอเฟซัส ได้ยินข่าวประเสริฐจากนักบุญเปาโล จนกลับใจเป็นคริสเตียน แล้วเดินทางกลับไปประกาศข่าวประเสริฐยังเมือง โคโลสี ของตน
หลังจากข่าวประเสริฐถูกประกาศไปในเมือง โคโลสี ก็เริ่มมีคริสเตียนเกิดขึ้น จนมีการตั้งคริสตจักร แต่ในเวลาไม่นาน ผู้ที่ไม่เชื่อได้เริ่มต่อต้าน และผู้เชื่อใหม่บางคนก็กลับไปประพฤติตามโลกียวิสัยเดิม เอปาฟรัสจึงเดินทางมาหานักบุญเปาโลซึ่งกำลังติดคุกอยู่ที่กรุงโรม เล่าเรื่องราวต่าง ๆ ให้ฟังและเป็นที่มาของการเขียนจดหมายฉบับนี้ขึ้น ในบรรดาจดหมายที่นักบุญเปาโลได้เขียนไปถึงคริสตจักรในเมืองต่าง ๆ นั้น โคโลสี นับว่าเป็นจดหมายที่แปลกมาก เพราะในขณะที่เขียนจดหมายฉบับนี้ นักบุญเปาโลทราบแต่เพียงว่า จะส่งไปให้บรรดาคริสเตียนในเมือง โคโลสี อ่าน แต่ยังไม่ทราบว่าจะเป็นใครบ้าง เนื่องจากไม่เคยพบกันมาก่อน ด้วยเหตุนี้นักบุญเปาโลจึงเลือกใช้ข้อความที่เป็นทางการ แตกต่างไปจากจดหมายฉบับอื่น ๆ ที่แสดงความรู้สึกส่วนตัวบ้าง
เนื้อหาหลักที่อยู่ในพระธรรมเล่มนี้คือ "ความสมบูรณ์ของพระคริสต์" นักบุญเปาโลต้องการให้ผู้อ่านเข้าใจว่า ในพระเยซู ทุกอย่างสมบูรณ์แบบและเพียงพอแล้ว ไม่จำเป็นต้องพึ่งพาปรัชญาหรือคำสอนของมนุษย์อื่นใดอีก ดังที่เขียนไว้ว่า "เพราะว่าในพระองค์นั้น สภาพของพระเจ้าดำรงอยู่อย่างบริบูรณ์"
จุดประสงค์หลักในพระธรรมเล่มนี้ที่นักบุญเปาโลต้องการจะสื่อถึงผู้อ่าน มีอยู่ 2 ประการ หนึ่งคือ ต้องการให้ผู้อ่านมั่นคงอยู่ในความเชื่อตามหลักของพระเยซู อย่าถูกล่อลวงไปตามคำสอนของมนุษย์ เช่น "จงระวังให้ดี อย่าให้ผู้ใดทำให้ท่านตกเป็นเหยื่อด้วยหลักปรัชญา และด้วยคำล่อลวงอันเหลวไหลตามตำนานของมนุษย์ ตามวิญญาณต่าง ๆ แห่งสากลจักรวาล ไม่ใช่ตามพระคริสต์" หรือกลับไปประพฤติตามวิถีชีวิตเดิมตามทางโลก เช่น "ถ้าท่านตายกับพระคริสต์พ้นจากวิญญาณต่าง ๆ แห่งสากลจักรวาลแล้ว เหตุไฉนท่านจึงมีชีวิตอยู่เหมือนกับว่าท่านยังอยู่ฝ่ายโลก ยอมอยู่ใต้บัญญัติต่าง ๆ อันเป็นหลักธรรมและคำสอนของมนุษย์" เป็นต้น
ประการที่สองคือ ต้องการให้ผู้อ่านทราบถึงแนวทางการปฏิบัติตนเป็นคริสเตียนที่ดี ทิ้งการประพฤติตามโลกียวิสัยเดิม ในส่วนนี้ นักบุญเปาโลได้เขียนไว้ละเอียด แต่สามารถสรุปได้ว่า "เพราะว่าท่านได้ปลดวิสัยมนุษย์เก่ากับการปฏิบัติของมนุษย์นั้นเสียแล้ว และได้สวมวิสัยมนุษย์ใหม่ ที่กำลังทรงสร้างขึ้นใหม่ตามพระฉายของพระองค์ผู้ทรงสร้าง ให้รู้จักพระเจ้า"
โครงร่าง
1. คำทักทายและคำอธิษฐาน 1:1 - 12
2. คำสอนเรื่องพระคริสต์ 1:13 - 2:15
3. การนำไปใช้ของศาสนศาสตร์เรื่องพระคริสต์ 2:16 - 4:6
4. ข้อคิดเห็นก่อนจบจดหมายและคำทักทาย 4:7 - 8
อ้างอิง
Thai Holy Bible, Thailand Bible Society, 1998
Walter A. Elwell, The Pocket Bible Handbook, Harold Shaw Publisher, 1997